Gelofte gevier met herdenking van hoeksteenleggingDie Voortrekkermonument (Foto: falco, Pixabay) Die Voortrekkermonument vier op 16 Desember vanjaar sy Geloftediens met die 80ste herdenking van die hoeksteenlegging. Die noordelike amfi-hek in Jan Smutslaan sal ook oop wees om toegang tot die terrein te vergemaklik. Die diens sal regstreeks op die monument se webblad (www.vtm.org.za) uitgesaai word. Die diens sal vroegoggend begin en teen 10:00 afsluit, waarna dr. Jackie Grobler ŉ praatjie oor die Slag van Bloedrivier in die kapel sal aanbied. Toegang is gratis. Die diens en die sonverligting van die Senotaaf sal op groot skerms in die Heldesaal en die Senotaafsaal geprojekteer word. Mense wat die Geloftediens bywoon, betaal nie toegangsgeld nie, maar ŉ kollekte sal wel voor die aanvang van die diens opgeneem word om die uitgawes van die verrigtinge te help dek. Gaste word vriendelik versoek om vroeg te kom sodat hulle reeds van 07:30 af hulle sitplekke in die monument kan begin inneem. Die monument se deure sal toegemaak word sodra al die plekke ingeneem is, waarna gaste onder die tentafdakke buite die monument gehuisves sal word. Mense wat verkies om buite te sit, is welkom om hulle eie opvoustoele saam te bring. Klank word aangebring sodat almal na die diens kan luister. Rolstoele en helpers is op aanvraag op die hoofparkeergebied van die monument beskikbaar om bewegingsgestremde mense met die spesiale rolstoelpad na die monument te help vervoer. Die diens word deur die direksie van die Voortrekkermonument gereël met ondersteuning van Die Voortrekkers. Die program is kortliks soos volg: ** Weet jy van ŉ Geloftediens in jou omgewing? Deel gerus die besonderhede in die vorm hieronder of stuur ŉ e-pos na [email protected]. Maroela Media sal binnekort ŉ artikel plaas met inligting oor die verskeie Geloftedagvieringe oor die hele land heen. Oops! We could not locate your form.